CELEX: 32014R0071
Language: et
Date: 2014-01-27 00:00:00
Title: Komisjoni määrus (EL) nr 71/2014, 27. jaanuar 2014 , millega muudetakse määrust (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008  EMPs kohaldatav tekst

28.1.2014   
            
            
               ET
            
            
               Euroopa Liidu Teataja
            
            
               L 23/27
            
         
      KOMISJONI MÄÄRUS (EL) nr 71/2014,
   27. jaanuar 2014,
   millega muudetakse määrust (EL) nr 965/2012, millega kehtestatakse lennutegevusega seotud tehnilised nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 8 lõiget 5 ja artikli 10 lõiget 5,
   ning arvestades järgmist:
   
               (1)
            
            
               Määruse (EÜ) nr 216/2008 lennukõlblikkust käsitlevat artiklit 5 laiendati nii, et tüübisertifitseerimise rakenduseeskirjad sisaldavad ka käitussobivuse hindamise elemente.
            
         
               (2)
            
            
               Euroopa Lennundusohutusamet (edaspidi „amet”) pidas vajalikuks teha ettepaneku komisjoni määruse (EL) nr 748/2012 (2) muutmiseks, et amet saaks tüübisertifitseerimise käigus kinnitada käitussobivuse andmed.
            
         
               (3)
            
            
               Käitussobivuse andmed sisaldavad minimaalvarustuse põhiloetelu (MMEL) ning lennumeeskonna ja salongipersonali koolituse kohustuslikke elemente, millest lennuettevõtjad lähtuvad minimaalvarustuse loetelu (MEL) ja õhusõiduki meeskonna koolituskursuste väljatöötamisel.
            
         
               (4)
            
            
               Minimaalvarustuse loetelu (MEL) ning lennumeeskonna ja salongipersonali koolitusega seotud nõuetes viidatakse käitussobivuse andmetele, kuid on vaja lisada üldsätted juhuks, kui käitussobivuse andmed puuduvad, ning üleminekumeetmed.
            
         
               (5)
            
            
               Lennundussektorile ja liikmesriikide haldusasutustele on vaja anda piisavalt aega uue õigusraamistikuga kohanemiseks ning enne käesoleva määruse jõustumist ja kohaldamist välja antud sertifikaatide kehtivuse tunnustamiseks teatavatel tingimustel.
            
         
               (6)
            
            
               Amet valmistas ette rakenduseeskirjade eelnõu käitussobivuse andmete kontseptsiooni kohta ja esitas selle komisjonile määruse (EÜ) nr 216/2008 artikli 19 lõike 1 kohase arvamusena (3).
            
         
               (7)
            
            
               Seetõttu tuleks komisjoni määrust (EL) nr 965/2012 (4) vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 965/2012 muudetakse järgmiselt.
   
               1)
            
            
               Artikkel 9 asendatakse järgmisega:
               „Artikkel 9
               Minimaalvarustuse loetelud
               Lennuettevõtja asukohariigi või registririigi poolt enne käesoleva määruse kohaldamist kinnitatud minimaalvarustuse loetelud (MEL) loetakse käesoleva määruse kohaselt kinnitatuks ning kinnituse saanud ettevõtja võib nende kasutamist jätkata.
               Pärast käesoleva määruse jõustumist tuleb esimeses lõigus osutatud minimaalvarustuse loetelu (MEL) mis tahes muudatused, juhul kui minimaalvarustuse loetelu kohta on vastavalt komisjoni määrusele (EL) nr 748/2012 (5) käitussobivuse andmete osana kehtestatud minimaalvarustuse põhiloetelu (MMEL), teha kooskõlas käesoleva määruse III lisa 2. jaotise punktiga ORO.MLR.105 esimesel võimalusel, kuid mitte hiljem kui 18. detsembriks 2017 või kahe aasta jooksul pärast käitussobivuse andmete kinnitamist, olenevalt sellest, kumb kuupäev on hilisem.
               Kui esimeses lõigus osutatud minimaalvarustuse loetelu (MEL) kohta ei ole käitussobivuse andmete osana kehtestatud minimaalvarustuse põhiloetelu (MMEL), põhinevad minimaalvarustuse loetelu muudatused ka edaspidi asjaomasel minimaalvarustuse põhiloetelul (MMEL), mille on kinnitanud vastavalt kas lennuettevõtja asukoha- või registririik.
            
         
               2)
            
            
               Lisatakse artikkel 9a:
               „Artikkel 9a
               Lennumeeskonna ja salongipersonali koolitus
               Juba töötavad lennumeeskonna ja salongipersonali liikmed, kes on läbinud III lisa FC- ja CC-alajao kohase koolituse, mis ei hõlmanud asjaomastes käitussobivuse andmetes sisalduvaid kohustuslikke elemente, peavad läbima neid kohustuslikke elemente hõlmava koolituse hiljemalt 18. detsembriks 2017 või kahe aasta jooksul pärast käitussobivuse andmete kinnitamist, olenevalt sellest, kumb on kuupäev on hilisem.”
            
         
               3)
            
            
               III lisa (ORO-osa) muudetakse vastavalt käesoleva määruse I lisale.
            
         
               4)
            
            
               V lisa (SPA-osa) muudetakse vastavalt käesoleva määruse II lisale.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. jaanuar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 79, 19.3.2008, lk 1.
   
      (2)  ELT L 224, 21.8.2012, lk 1.
   
      (3)  Euroopa Lennundusohutusameti 13. detsembri 2011. aasta arvamus nr 07/2011, mis asub aadressil http://easa.europa.eu/official-publication/agency-opinions.php
   
      (4)  ELT L 296, 25.10.2012, lk 1.
   
      (5)  ELT L 224, 21.8.2012, lk 1.”
   
      I LISA
      Määruse (EL) nr 965/2012 III lisa (ORO-osa) muudetakse järgmiselt.
      
                  1)
               
               
                  Punkti ORO.GEN.160 alapunkt b asendatakse järgmisega:
                  
                              „b)
                           
                           
                              Ilma et see mõjutaks alapunkti a kohaldamist, teatab käitaja pädevale asutusele ja õhusõiduki projekteerimise eest vastutavale organisatsioonile igast intsidendist, rikkest, tehnilisest defektist, lubatud tehniliste piiride ületamisest või vahejuhtumist, mis võib osutada määruse (EL) nr 748/2012 kohaselt kehtestatud käitussobivuse andmete ebatäpsusele, ebatäielikkusele või mitmetimõistetavusele, ning muudest eeskirjadevastastest asjaoludest, mis ohustasid või oleksid võinud ohustada õhusõiduki ohutut käitamist, kuid mis ei põhjustanud õnnetust või tõsist intsidenti.”
                           
                        
            
                  2)
               
               
                  Punkti ORO.MLR.105 muudetakse järgmiselt:
                  
                              a)
                           
                           
                              alapunkt a asendatakse järgmisega:
                              
                                          „a)
                                       
                                       
                                          Kehtestatakse määruse (EÜ) nr 216/2008 IV lisa punktis 8.a.3 sätestatud minimaalvarustuse loetelu (MEL), mis põhineb vastaval minimaalvarustuse põhiloetelul (MMEL), nagu see on kindlaks määratud määruse (EL) nr 748/2012 kohaselt kehtestatud käitussobivuse andmete kohustuslikus osas.”;
                                       
                                    
                        
                              b)
                           
                           
                              alapunkti j alapunkt 1 asendatakse järgmisega:
                              
                                          „1)
                                       
                                       
                                          asjaomased mõõteriistad, seadmed või funktsioonid kuuluvad minimaalvarustuse põhiloetelu (MMEL) kohaldamisalasse, nagu see on kindlaks määratud alapunktis a;”.
                                       
                                    
                        
            
                  3)
               
               
                  Punkti ORO.FC.140 alapunkt a asendatakse järgmisega:
                  
                              „a)
                           
                           
                              Rohkem kui ühe õhusõidukitüübi või -variandiga lendavad lennumeeskonna liikmed peavad vastama iga tüübi või variandi suhtes käesoleva osa nõuetele, välja arvatud juhul, kui asjaomaste tüüpide või variantide kohta on ette nähtud koolituse, lennuoskuse kontrolli ja hiljutise lennukogemuse nõuete arvestamine vastavalt komisjoni määruse (EL) nr 748/2012 kohaselt kehtestatud käitussobivuse andmete kohustuslikule osale.”
                           
                        
            
                  4)
               
               
                  Punkti ORO.FC.145 alapunkt b asendatakse järgmisega:
                  
                              „b)
                           
                           
                              koolitusprogrammide ja -kavade kehtestamisel lisab käitaja asjaomastele koolitusprogrammidele ja -kavadele asjakohased elemendid, mis on kindlaks määratud määruse (EL) nr 748/2012 kohaselt kehtestatud käitussobivuse andmete kohustuslikus osas.”
                           
                        
            
                  5)
               
               
                  Punkti ORO.FC.220 alapunkt e asendatakse järgmisega:
                  
                              „e)
                           
                           
                              Lennukipiloodid, kes on saanud tüübipädevusmärke lennusimulaatoril toimuva koolituse (ZFTT) alusel, peavad:
                              
                                          1)
                                       
                                       
                                          alustama järelevalve all toimuvaid liinilende hiljemalt 21 päeva pärast lennueksamit või käitaja korraldatud asjaomast koolitust. Koolituse sisu peab olema kirjeldatud lennutegevuskäsiraamatus;
                                       
                                    
                                          2)
                                       
                                       
                                          sooritama 21 päeva jooksul pärast lennueksamit lennutreeningseadmel (FSTD) kuus starti ja maandumist teisel piloodikohal istuva lennukite tüübipädevusinstruktori (TRI(A)) järelevalve all. Startide ja maandumiste arvu võib vähendada, kui määruse (EL) nr 748/2012 kohaselt kehtestatud käitussobivuse andmete kohustuslikus osas on kindlaks määratud varasema kogemuse või kvalifikatsiooni arvestamine. Kui nimetatud stardid ja maandumised ei ole 21 päeva jooksul sooritatud, peab käitaja korraldama täienduskoolituse, mille sisu kirjeldatakse lennutegevuskäsiraamatus;
                                       
                                    
                                          3)
                                       
                                       
                                          sooritama esimesed neli starti ja maandumist lennukiga järelevalvealustel liinilendudel (LIFUS), teisel piloodikohal istuva lennukite tüübipädevusinspektori (TRI(A)) järelevalve all. Startide ja maandumiste arvu võib vähendada, kui määruse (EL) nr 748/2012 kohaselt kehtestatud käitussobivuse andmete kohustuslikus osas on kindlaks määratud varasema kogemuse või kvalifikatsiooni arvestamine.”
                                       
                                    
                        
            
                  6)
               
               
                  Punkti ORO.CC.125 alapunkt b asendatakse järgmisega:
                  
                              „b)
                           
                           
                              Õhusõidukitüübikoolituse ning käitaja ümberõppe koolitusprogrammide ja -kavade kehtestamisel lisab käitaja võimaluse korral asjakohased elemendid, mis on kindlaks määratud määruse (EL) nr 748/2012 kohaselt kehtestatud käitussobivuse andmete kohustuslikus osas.”
                           
                        
            
                  7)
               
               
                  Punkti ORO.CC.130 alapunkt c asendatakse järgmisega:
                  
                              „c)
                           
                           
                              Juba kasutusel oleva õhusõidukitüübi variandiga seotud erinevusõppe koolitusprogrammide ja -kavade kehtestamisel lisab käitaja võimaluse korral asjakohased elemendid, mis on kindlaks määratud määruse (EL) nr 748/2012 kohaselt kehtestatud käitussobivuse andmete kohustuslikus osas.”
                           
                        
            
                  8)
               
               
                  Punkti ORO.CC.250 alapunkti b alapunkt 1 asendatakse järgmisega:
                  
                              „1)
                           
                           
                              määrab iga õhusõiduki puhul kindlaks, kas tegemist on tüübi või variandiga, võttes võimaluse korral arvesse asjakohaseid elemente, mis on asjaomase tüübi või variandi jaoks kindlaks määratud määruse (EL) nr 748/2012 kohaselt kehtestatud käitussobivuse andmete kohustuslikus osas; ja”.
                           
                        
            
   
      II LISA
      Määruse (EL) nr 965/2012 V lisa (SPA-osa) muudetakse järgmiselt.
      
                  1)
               
               
                  Punkti SPA.GEN.105 alapunkti b alapunkt 2 asendatakse järgmisega:
                  
                              „2)
                           
                           
                              tõendid selle kohta, et arvestatud on asjakohaseid elemente, mis on kindlaks määratud määruse (EL) nr 748/2012 kohaselt kehtestatud käitussobivuse andmete kohustuslikus osas.”
                           
                        
            
                  2)
               
               
                  Punkt SPA.GEN.120 asendatakse järgmisega:
                  „SPA.GEN.120   Eriloa kehtivuse kestus
                  
                  Eriluba antakse välja määramata ajaks ning see kehtib seni, kuni käitaja vastab asjaomase eriloaga seotud nõuetele ja võtab arvesse asjakohaseid elemente, mis on kindlaks määratud määruse (EL) nr 748/2012 kohaselt kehtestatud käitussobivuse andmete kohustuslikus osas.”